היי לכולם
הדירה נפלאה לזוג או ליחיד שרוצים להיות בלב סצינת הבילוי של אתונה.
מבחינת הדירה היא נעימה, מוארת ומאווררת.
דירה בעיצוב מודרני אך חם.
ניכר שהמארח חשב על כל פרט לנוחיות השוהים בדירה.
יש דלפק ארוך לכל אורך החלון הגדול שאפשר לשבת על ידו, לקרוא, לשתות קפה או סתם לספוג את צבעיה וקולותיה הססגוניים של הסמטה למטה.
קרוב ללב מרכזי הבילוי של העיר אתונה והכל במרחק פסיעה.
ברחוב חנות וינטג' של בגדי levi's וכן מותג מקומי לנשים אם בא לכם לבקר במקום נחמד וכן בבניין למטה חנות תקליטים משומשים וחדשים. בהחלט מיוחד.
אם אתם סובלים מרעש, אז למטה יש גם סצינת מועדוני פאנק רועשים מאד, מרגישים את זה בדירה עד השעות הקטנות, באופן נדיר ישנתי כל כך טוב שלא חשתי בזה.
בגג למעלה יש שטח ציבורי לרווחת דיירי ואורחי המקום. שווה לעלות עם ספר טוב או מוזיקה ופירות.